**Sunt vinovat**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prea plin de mine,

Am hoinărit

O vreme,

Planând prin eterul rarefiat

Al sentimentelor nedefinite,

Ignorând freamătul alert

Al inimii tale,

Ce se străduia să

Nu se topească

Prea devreme

Sunt vinovat…

Când m-am trezit,

Am constatat

Că nu mai pot să zbor…

Aripile mi s-au frânt,

Lovite de gheţarii

Din irisurile tale,

Şi au căzut

Peste îngerii

Îngheţati

Ai sufletului tău.

Sunt vinovat…

Rătăcirea,

Îmi dă si acum târcoale

Şi îmi scânteiază iluzii,

Ce se sting

În ranile din

Iubirea ta neprihănită,

Lăsându-mă numai

Cu dorul ce frige

Şi seacă.

Sunt vinovat…

Din ţurţurii prinşi

În pleoapele tale,

Mai curg fărâme

De lacrimi

În visurile noastre,

Lăsând să se aşeze peste noi

Tăcerea,

Şi un ger năprznic

Ce alungă şi ultima fărâmă

De speranţă.

Sunt vinovat…

Dar,

Neputănd să mă dezmint

De tine,

Păşesc timid

Prin amintiri

Cu teamă

Şi plin de regrete,

Presărând aburi de iubire

Peste inima ta îngheţată,

În credinţa

Că acest viscol se va opri

Într-o zi când,

Şi pe obrajii tăi

Vor reînflori

Curcubee…

Apoi,

Cu aripi noi,

Voi zbura

Împreună cu heruvimii,

În grădina

Surâsului tău angelic,

Printre florile fericirii,

Culegându-le polenul

Cu sărutări aprinse,

Furate din focul

Ce încă mă arde.

Sunt vinovat…

Iartă-mă !